Daniel Tordera Salvador guanya el Premi d’Investigació Cientificotècnic d'Algemesí
Sin fecha

El passat mes de febrer, els membres del jurat es van reunir per decidir quins eren els treballs guanyadors del XVIII Premi Cientificotècnic «Ciutat d’Algemesí» per a joves investigadors/es, que tenen com a objectiu incentivar l’esperit investigador, reconéixer econòmicament l’esforç i treball dels científics i científiques i servir d’estímul perquè continuen endavant amb la seua tasca.

Daniel Tordera Salvador, químic especialitzat en sistemes orgànics, ha aconseguit el primer premi de l’edició d’enguany dotat amb 5.000 euros pel seu treball amb títol ‘Escáner óptico biométrico de gran superficie basado en materiales orgánicos.’ En segon lloc, el premi a la millor investigació de joves de la Ribera, dotat amb 1.500 euros, ha sigut per al biotecnòleg David Talens Perales per la seua contribució en l’estudi ‘Pescant xilaneses extremòfiles, de l’ordinador a la bancada del laboratori.’

El jurat ha decidit deixar desert el premi per a jove investigador/a iniciàtic/a menor de 26 anys i augmentar a set els accèssits amb una dotació de 500 euros per a Sergio Gonell Gómez, Sandra Fernández Fernández, Hermenegildo García Baldoví, Isabel Abandes Lázaro, Anna Adam Artigues, Laura Francés Soriano, Anna Aguilar Colomer.

El jurat encarregat d’avaluar les investigacions està compost per l’alcaldessa d’Algemesí, Marta Trenzano, el regidor de Cultura, Pere Blanco, la regidora de Joventut, Palma Egido i per professorat universitari i investigador de prestigi: José Pío Beltrán Porter, professor d’investigació IBMCP (CSIC-UPV), José Vicente Castell Ripoll, cap en la Unitat Mixta d’Investigació (UV- ISS – La Fe); Ramón Martínez Máñez, catedràtic de Quimica de la UPV; Rafael Sirera Pérez, catedràtic de Biotecnologia de la UPV; Rosa M. Cibrián Ortiz de Anda, catedràtica de Fisiologia de la UV; Salut Botella Grau, professora de Biotecnologia de la UPV i Jaume Segura Garcia, professor d’Informàtica de la UV, com a secretari del jurat.

L’acte de lliurament dels premis tindrà lloc el pròxim divendres 24 de març a les 18.30 hores al saló de plens de l’Ajuntament d’Algemesí.